
Цена:  499лв
Вид екскурзия: Автобусна
дестинация: Германия - Австрия
продължителност: 7 дни

Екскурзията е седемдневна и включва 1 нощувка в Залцбург или околности, 3 нощувки в Мюнхен или околности и разглеждане с екскурзовод забележителностите на Залцбург, Мюнхен, Аугсбург, Улм, Нюрнберг. Настаняването е на база нощувка и закуска в хотели 3 или 2 звезди.

 ПРОГРАМА

 09.12.2011 - 10.00 ч – хотел “Тримонциум” в Пловдив – трансфер Пловдив – София за тези, които желаят / 13.00 ч. – отпътуване от София – от автогара “Сердика” - бивш "Трафик Маркет" (между Централна жп гара София и Централна автогара София). Качването в автобуса започва в 12.30 ч. Нощен преход.

10.12.2011 - Сутринта – пристигане в Залцбург. Разглеждане на забележителностите на града с екскурзовод: “Гетрайдегасе”, родната къща на Моцарт, църквата “Св.Петър”, гробището „Св.Петър”, площадите „Капителплац”, „Домплац”, “Резиденплац”, “Моцартплац”, градините на замъка Мирабел. Възможност за посещение на замъка Хьоензалцбург - най-добре запазената средновековна крепост в Европа. Възможност за посещение на коледния базар. Настаняване в хотела. Нощувка.

11.12.2011 – Закуска. Отпътуване за Мюнхен. Около обяд - пристигане в Мюнхен. Разглеждане на двореца Нимфенбург – резиденция на Вителсбахите. Възможност за посещение на най-старата бирария на Мюнхен – Хофбройхаус, датираща от 16 век. Настаняване в хотел. Нощувка.

12.12.2011 – Закуска. Целодневна екскурзия до Аугсбург и Улм. Аугсбург е градът с най-добре запазения ренесансов център в Германия. В Улм ще се разходите из живописните улички на стария град и ще се възхитите на катедралата с най-висока камбанария в света (161,53 м). И в двата града ще имате време да се разходите из коледните базари. Завръщане в хотела в Мюнхен или околности. Нощувка.

13.12.2011 – Закуска. Целодневна екскурзия до Нюрнберг. Разходка из центъра на Нюрнберг – стария град – къщата на Дюрер, църквата “Св.Себалд”, площада на пазара с фонтана Шьонен Брунен (Красивия фонтан), църквата “Св.Богородица”, крепостта. Свободно време за разходки и посещение на коледния базар. Завръщане в хотела в Мюнхен или околности. Нощувка.

14.12.2011 - Закуска. Разглеждане на Мюнхен: „Карлсплац”, Михаелскирхе, Фрауенкирхе, „Марианплац” с Кметството, Старата и Новата Резиденция. Следобед – свободно време. Възможност за посещение на коледния базар или на музеи – Пинакотеките, Дойчес музеум и пр. 19.00 ч - отпътуване за България.

15.12.2011 - Вечерта - пристигане в България.

 

